Maksuhalduri sõnamurdlik käitumine on lubamatu ning vastuolus seadusandja tahtega. Lõpptulemusena jäävad kannatajateks ikkagi ausad ettevõtjad, kelle  ettevõtlusvabadust ülemääraselt piiratakse. Ülla eesmärgi saavutamiseks pühendatud abinõu ei toimi, kuna maksuhaldur on moonutanud seaduse mõtet. Olen viimastel päevadel lugenud mitmeid trafaretseid ja lakoonilisusega hiilgavaid tagatise määramise otsuseid, kus ainsaks põhjenduseks on märgitud abstraktselt ja kiretult "kütusetehingute suur maksurisk".